Title: Jau sun sco jau sun
Author: User
Last saved by: Selina Caduff
Company: Hewlett-Packard

Jau sun sco che jau sun
da Vic Hendry

Igl era ina giada….
A l’ur d’in puz sesa ina pitschna rauna. Ella fa da currer, piglia mustgins ed è legra. 
Qua arrivan trais uffants.
«Guardai tge bella rauna», cloma l’emprim.
«Quella è trida», fa il segund.
«Ella è nizzaivla», manegia il terz.
Ils uffants vulan tschiffar la rauna. Els la vulan contemplar ina giada miniziusamain. Dentant avant ch’els vegnan da s’inschignar è ella svanida en l’aua. 
Da l’autra vart dal puz cumpara ella danovamain. Ella sa metta giu sin in fegl d’ina rosa e na fa betg mucs.
«Tge manca a tai?» dumonda in pesch che sa stgauda en il sulegl sur l’aua vi.
La pitschna rauna suspira.
«Sun jau bella? Sun jau trida? Sun jau nizzaivla?» dumonda ella avertamain il pesch «Ti es sco che ti es», respunda il pesch. «E sche quai na plascha betg a tai, sche lura pos ti laschar star.»
Alura siglia la pitschna rauna en l’aua.
Ella vul sa mussar anc ina giada als uffants.
«Jau sun sco che jau sun», fa la pitschna rauna da savair ils uffants. Era sch’ella n’ha betg chapì tut en ina giada, temp d’emprender ha ella anc ditg.
Ella fa in pèr sigliots.
Ella sa senta uschè stupent.